CELEX: 32011R0825
Language: lv
Date: 2011-08-12 00:00:00
Title: Komisijas Īstenošanas regula (ES) Nr. 825/2011 ( 2011. gada 12. augusts ) par atsevišķu preču klasifikāciju kombinētajā nomenklatūrā

18.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 211/5
            
         KOMISIJAS ĪSTENOŠANAS REGULA (ES) Nr. 825/2011
   (2011. gada 12. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 12. augustā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  KN kods
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Butadiēna stirola kopolimērs pirmformā.
                  Šo kopolimēru ražo, sajaucot butadiēnstirolkaučuka lateksu (SBR) ar augsta stirola satura sveķiem.
                  Gatavs izstrādājums sastāv no butadiēna stirola kopolimēru maisījuma, kurā stirola procentuālais daudzums ir 65 % vai vairāk no kopējās masas.
               
               
                  3903 90 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 39. nodaļas 1., 4. un 6. piezīmi, 40. nodaļas 4. piezīmes a) un c) apakšpunktus, 39. nodaļas 1. piezīmi par apakšpozīcijām, kā arī KN kodu 3903, 3903 90 un 3903 90 90 formulējumu.
                  Butadiēna stirola kopolimēri, kuros stirola procentuālais daudzums ir 65 % vai vairāk no kopējās masas, neatbilst 40. nodaļas 4. piezīmes a)apakšpunktā minētajai sintētisko kaučuku definīcijai, jo, kad šie izstrādājumi tiek vulkanizēti ar sēru, tie neatbilst stiepes deformācijas un reģenerācijas prasībām, kas izklāstītas minētajā piezīmē.
                  Tādēļ izstrādājums klasificējams ar KN kodu 3903 90 90 kā citādi stirola polimēri.